Суплика третяя, писаная року 1645-го
Суплика третяя, писаная року 1645-го

 

НаяснЪйшій кролю Полскій, панъ а панъ мой милостивый! Яко вЪрный подданый вашой кролевской милости, пана мнЪ милостивого, южъ то надъ утрапеного Вартимея, подъ Ерихономъ на дорози сЪдячого и волаючого [Марк., гл. 10, ст. 46-48 – прим. публикаторов]: «сыне Давидовъ, Іисусъ, помилуй мя», я, нендзный Афанасій, слуга Іисуса Христа, Господа моего и Пречистои Богородици, Патронки нашеи, не разъ, не два волалемъ, волаю и верещу: «наяснЪйшій кроль Полскій, пане мой милостивый, сыне Жигмонта Третего, Владыславе Четвертый, змилуйся надъ утрапеною церковью Всходнею, правдиве кафолицкою, Грецкою, въ панствЪ тутъ вашомъ христіанскомъ найдуючуюся! Рачъ быть ей судьею, самъ не спущаючися ни на кого, принамнЪй такъ, якъ евангелиста святой описалъ о суди и вдовици» [Лук., гл. 18, ст.1-9 – прим. публикаторов]!

 

Супликовалемъ правдиве зъ росказаня Бозского въ року 1643, презъ образъ чудовный въ крестЪ Купятицкiй Пречистои Богородици, зъ гисторіею Московскою, публице въ сенатЪ до вашой кролевской милости, пана мнЪ милостивого, о успокоене вЪры правдивои кафолицкои Грецкои а о знищене унеи проклятои. Писалемъ и на сейми прошломъ въ року 1645, марца 16 дня, презъ пана Осинского, маршалка, и пана Огинского, воеводы Минского, и презъ иншихъ ихъ милости  пановъ сенаторовъ зъ вязеня моего. Которая суплика не вЪдаю, если дошла вЪдомости вашой кролевской милости, пана мнЪ милостивого. А велце потребна.

 

Пишу и теперъ: змилуйся, кролю Полскій, пане христіанскій! Рачъ въ той справи обачити [на поле: «вейзрити» – прим. публикаторов] самъ а усправедливити вЪру и церковъ, правдиве кафолицкую, Всходнюю, въ панствЪ вашомъ тутъ найдуючуюся, ведлугъ воли Божей, гдыжъ запевне гнЪвъ великiй Бозскій по цесаріи тутъ надъ тымъ панствомъ пышнымъ короны Полскои срого виситъ. А за тое самое найбарзЪй, же церковъ правдивая Восточная, тутъ въ панствЪ христіанскомъ найдуючаяся, кривды вже незносніи терпитъ. Которая то церковъ, прейзренемъ Божіимъ принявши щасливе крестъ святый за Володимера святого, княжата руского одъ року 987 (якъ Длугошъ, каноникъ Краковскій, въ кройници своей языкомъ латинскимъ, въ роздЪли второмъ описалъ) черезъ шестсотъ и осмъ лЪтъ, благословенствомъ пастыра власного своего, патріархи Нового Рыму Константинополского, ведлугъ артикуловъ вЪры и порядку въ сакраментахъ и календара правдиве кафолицкого, седми сенодами ствержоного и жадной клятвЪ не подпадаючого, въ покою была.

 

А теперъ, пятдесятъ лЪтъ тылко тому, якъ унея проклятая, для столка сенаторского и для поваги пышныхъ духовныхъ, нещасливе настала и такъ потурбовала панство тое спокойное, же не тылко въ краинахъ, въ князствахъ, повЪтахъ. въ мЪстахъ, въ мЪстечкахъ и въ селахъ селянъ зъ селянами, мЪщанъ зъ мЪщанами, жолнеровъ зъ жолнерами (бо и зъ козаками война внутрная непотребна о томъ была), пановъ зъ поддаными, родичовъ зъ дЪтками, а и духовныхъ зъ духовными, на остатокъ монаховъ зъ монахами - до гнЪву непогамованого приводила, приводитъ и нещасливе розжариваетъ.

 

А поки жъ того злого будетъ, [з]авжды для Бога треба ся упаметати, треба той злый бЪгъ отмЪнити. Хто тежъ тому не вЪритъ, же естъ страшный судъ Божій? Хто того не вЪдаетъ, же кождому злочинци, бы и найдолшей грассовалъ, прійде ему еднакъ встыдливая заплата? Отожъ и той унеи проклятой завстыдатися потреба за свое еи таковое грасоване и колотнЪ непотребные, межи людми спокойными починеные. Нехай болшей уже не ошукиваетъ, двулично ся указуючи! Нехай любъ на правицу, або на лЪвицу вылучается! Бо вже часъ пришолъ [Матф. гл. 35 – прим. публикаторов] роздЪленя благословенныхъ одъ проклятыхъ, а врихлЪ барзо и страшный судъ Божій наступуетъ.То правдиве именемъ Іисусъ Христовымъ мовлю.

 

Тылко если пожаданое успокоене церкве Всходнеи правдиве кафолицкои, то есть сенодалнои Грецкои, за причиною Пречистои Богородици и доброти урожоной вашой кролевской милости, пана мнЪ милостивого, початокъ тутъ взявши, ведлугъ воли Бозской и присяги вашой кролевской милости, пана намъ щасливе пануючого, въ скутку зостане; то еще на придане лЪтъ щасливыхъ гнЪвъ справедливый Бозскiй зготованый задержится, и благословенство Его святое обфите выльется такъ на вашу кролевскую милость, пана и добродЪя мнЪ милостивого, якъ и на все панство тое христіанское.

 

А если, уховай Боже, упоръ якій и окаменелость фараонская противъ такъ значной воли Бозской мЪла бы ся нещасливе оказать,- о, бида жъ! нещасте тому! То, якъ слуга правовЪрный Іисуса Христа, Пана Моего, правдиве мовлю: гдыжъ день Господень [Матф., гл.24 – прим.публикаторов], яко сЪть на птахи и якъ злодій, прійде несподиване: будутъ ся люди веселити, женити, будовати, а въ томъ знагла судъ страшный Божій нападе. Треба всЪмъ на тое пилно памятати, и кролемъ.

 

Писалемъ вже о томъ, що нЪкоторые мовятъ: «не належитъ кролю пану до справъ духовныхъ». Належитъ справедливымъ судомъ Божіимъ до выкорененя тои унеи проклятои; бо презъ кролевъ пановъ, за побудкою и порадою небачныхъ духовныхъ Рымскихъ, и подвышшенье еи стало - листами то и привилеями, уніатомъ даными, доводне ся показуетъ.

 

Хто жъ того не вЪдаетъ, же въ панствахъ направы вшелякихъ нерядовъ, такъ свЪцкихъ, якъ духовныхъ, и сеноды великіе за прейзренемъ Божіимъ, съ помочью христіанскихъ цесаровъ и кролевъ, бывали и бывати маютъ. На Никейскомъ сенодЪ першомъ цесарь Грецкій першій христіанскій Константинъ былъ. На остатокъ, и на Фліоренскомъ зломъ сенодЪ (для того злымъ ся мянуе, же отъ того часу найгоршій гнЪвъ межи Греки и Рымляны станулъ; бо много Грековъ на немъ позабивано торгаючи сенодъ, а то за причиною опата якогось Родиского, который, зъ двЪма тисячми людей военныхъ на конецъ сеноду притягнувши, намовилъ отца святого папежа Евгенія и розорвалъ добрую згоду, южъ намовленую; а затымъ и форта до Греціи туркомъ поганомъ ся отворила), на Флiоренскомъ, мовлю, сенодЪ всходній цесаръ Іоаннъ Палеоліогъ былъ а заходній Албрихтъ зъ княжатъ Ракускихъ; при тыхъ зъ кролевства Полского Владыславъ Ягеловичъ, а зъ князства Литовского Жигмонтъ, великій князь Литовскій (которого въ Трокахъ забито) и иншіи панове христіанскіи, такъ особами своими, якъ и презъ пословъ своихъ, бывали и згодне зъ духовными въ справахъ духовныхъ працовали.

 

Поневажъ теды и теперъ на томъ естъ воля Бога, Творци нашого, въ Тройци святой православно славимого, Отца и Сына и Святого Духа, за молитвами Пречистои Богородици и всЪхъ святыхъ, абы ваша кролевская милость, панъ мой милостивый, пристойне и съ пилностью доглянути рачилъ! О то не до владыковъ, не до бискуповъ, не до арцибискуповъ, ани до жадныхъ становъ зъ духовенства костелного, але власне и мяновите до вашой кролевской милости, пана мнЪ милостивого и побожного Владыслава Четвертого короля Полского, мене, убогого законника, еднакъ же священника Своего, Іисусъ Христосъ пославши правдиве казалъ и каже волати и объяснити о такихъ справахъ своихъ Бозскихъ. Которому то росказаню святому я, нендзный, досытъ чинячи, прикладомъ Мойсея, Ноя и Лота Справедливого, презъ килка лЪтъ южъ волаю, голошу и верещу: «змилуйся, кролю Полскій, змилуйся, панъ а панъ мой милостивый, Владыславе Четвертый, рачъ пилне вейзрити въ тые справы церковные а усправедливити вЪру и церковъ Всходнюю, въ панствЪ вашомъ тутъ найдуючуюся, правдиве кафолицкую, бо теперъ пилно того потреба, а то можная учинитъ, ведлугъ воли Бозскои, хотячому».

 

НЪкоторыи мовятъ и до мене, нендзного: «чому владыки и старшіи отцеве ваши того ся не домовляютъ, але ты взгорженый еденъ?» Такъ естъ. Що я виненъ, же, якъ убогого чловЪка Нафана [Царств. Кн.2, гл. 12 – прим.публикаторов] до крола Давида святого (не зъ арцикаплановъ), такъ мене до вашой кролевской милости, пана мнЪ милостивого, Богъ Всемогущій назначилъ и послалъ, абымъ обяснилъ о воли Его святой? ВЪдомо вашой кролевской милости, панъ мой милостивый, якъ дорога душа человЪчая у Бога Творца нашого. Самъ Ісусъ Христосъ мовити рачитъ: «що за зыскъ человЪку, коли бы ввесь свЪтъ позыскалъ, а душу свою стратилъ; або що человЪкъ дастъ за отмЪну за душу свою» [Матф., гл.16, ст.26: “Кая бо польза человеку, аще мир весь приобрящет, душу же свою отщетит; или что даст человек измену за душу свою” – прим. публикаторов] и прочее. А ижъ такъ великій народъ христіанскiй упоромъ губити, уховай Боже!

 

А що ся дотыкаетъ костела Рымского въ вынищеню унеи проклятои, теды и въ томъ треба ся пригледЪти, якъ великои въ всемъ костюлъ [так в публикации; костiол? – О.Л.] Рымскій, а мяновите зъ стороны духовнои потребуетъ поправы. О то, безъ вшелякихъ околичностей, треба отцу святому папежови (если хоче правдиве покоры Христовы наслЪдовати), абы, гнЪвъ свой неслушный, справою духа злого утвороный, опустивши и зъ наганою моцно подоптавши. поедналъ ся годне зъ братіами своими, въ одномъ крещеніи святомъ порожеными, патріархами, мовлю, святыми Всходными; гдыжъ они суть старшими, ведлугъ статечности своеи въ вЪрЪ православнои [на поле: “правдивой” – прим.публикаторов] кафолицкой, то естъ, сенодалной, и ведлугъ пятеракой личбы въ братствЪ крестоноснымъ своемъ, а не папежъ - старшій, который одорвавшися самъ одинъ по своей воли ся найдовалъ. Нехай зъ того не хелпится костюлъ Рымскій, же въ достаткахъ и въ славЪ свЪта того плываетъ. Все то дочасное. Нехай и зъ того не выкрикаеть, же такъ великій урослъ въ своей воли и долго не былъ караный. Милосердіе то Бозское справовало. Але не маешъ у Его вшехмоцной опатрности ничого прошлого, ничого пришлого: все Онъ свое въ притомности своей маеть. Апостолъ святый мовитъ: «день еденъ (у Бога) яко тисеча лЪтъ, и тисеча лЪтъ яко день одинъ» [Второе послание ап.Петра, гл.3, ст.8 – прим.публикаторов]. Большей не дишкурую. Гдыжъ ваша кролевская милость, панъ мой милостивый, до тои теперь не належишъ, тылко первЪй до выкорененя унеи проклятои барзо великое старане приложити потреба, абысь владнулъ славою и зъ кролями святыми въ небЪ, памятаючи на тое.

 

Кролю, пане мой милостивый, мовлю то якъ слуга именемъ Іисуса Христа, Господа моего: недалекось естъ царства небесного! Бо добре ся стало, же легата [На поле: “наместника” – прим.публикатора] папезского зъ панства того выслано. Добре и то, же Лубу якогось, на признане чимъ естъ до царя Московского послано, а надто добре, же згоду святую миловать рачишъ, и людій всходнихъ, и Москву. О, зычу упреймымъ сердцемъ и съ повиноваченяся святого зъ ними: гейже, гейже - того зъ жродла сердца моего зычу, гдыжъ благословенный той, который маетъ фамилію въ СюонЪ [В публикации через «ижицу» - О.Л.] и повинніи въ ЕрусалимЪ.

 

Стороны припомненья въ обясненью страшныхъ таемницъ Бозскихъ родича вашой кролевской милости, пана мнЪ милостивого, и въ томъ сродокъ святобливый волею Его святою за причиною Пречистои Богородици и за покорою, вашой кролевской милости, пана мнЪ милостивого, щасливе дознавать будешъ рачилъ. Короля сватого Давида въ наслЪдованю воли Бозской вашой кролевской милости, пану мнЪ милостивому, святобливе залецаю и ражу духовными, добрыми и въ славЪ небе[с]ной въчными справами ся забавляти, а не дочасными, злыми, то есть: сенодами около узнаня единои въ Христа правдивои церкви и вЪры, а не войнами; бо человЪкъ зъ натуры порожневати не можетъ. А то обое на воли зостаетъ.

 

Поселъ вашой кролевской милости, пана мнЪ милостивого, до Москвы посланый, якъ въ свЪтлыхъ променяхъ воли Бозскои зъ дару Его святого внутрнымъ окомъ вижу, заровнивается въ одправЪ зо мною, посломъ Бозскимъ. Якъ я, нендзный, выслуханъ и усправедливенъ буду въ справахъ такъ великихъ и поважныхъ Его святыхъ, успокоеню, мовлю, вЪры православнои Грецкои, то такъ и тамъ волею Бозскою ехо паде.

 

Затымъ воли Бозской и патронству ПресвятЪйшеи Богородици и всЪхъ святыхъ и вашой кролевской милости, пану мнЪ милостивому, въ всемъ баченю высокому, въ побожностяхъ покорного Іисуса Христа наслЪдуючи, покорне ся оддаю и молитвы мои звыклые священническіе въ пріемность воли Бозской и вашой кролевской милости, пану мнЪ милостивому, щирымъ сердцемъ оферую. Аминъ.

                        

 

Тая суплика въ руки кролевскіе отдана естъ, бо въ атласъ зеленый оправлена была и незначне въ карету, Ъдучому съ Подъяздова Двору до замку Варшавского, оддана. Зачимъ Ъдучи помалу самъ всю читалъ, а до замку приЪхавши пану Пацови у столу казалъ голосно читати. Потомъ одъ многихъ зъ пановъ духовныхъ и свЪцкихъ преписована была, року 1645.

                        

 

По той суплици листъ мнЪ до турмы одъ незначнои особы, на имя Михаила, по-словенску писаный, оддано въ тые слова:

 

«Пречестный и преподобный о ХристЪ ІисусЪ господине отче Афанасій! Подвигомъ добрымъ со Павломъ подвизатися, теченiе совершити, вЪру соблюсти, главы видимыхъ и невидимыхъ врагъ сокрушити и вЪнецъ, уготованный вамъ въ явленіе Іисусъ Христово, со всЪми любящими пришествіе Его и со глаголавшимъ сіа Павломъ, глаголю, отъ Христа Бога пріати превелебности вашей желаю. Братію превелебности вашей, со Лвова возвращающуюся, видЪвъ и лобызавъ; и отъ нихъ яже о превелебности вашей бываемая подробно увидЪвъ и житіе по ХристЪ крестоносное и многострадательное, рукою вашею списаное, прочетъ, зЪло утЪшихся и возрадовахся. Не точію о семъ, яко церковъ въ время се раздранно и растерзанно отступническимъ враждованіемъ не лишися исповЪдника, но и о семъ, яко истинно о ней болЪюща, пекущася и страждуща до узъ, яко злодЪй, и язвы на тЪлЪ своемъ носяще, и душу свою за други своя полагающе, ея же любве болЪе что не обрЪте и самъ БогочеловЪкъ Іисусъ Христосъ Спаситель нашъ изрещи. Сицевого, глаголю, породи сына во времена послЪдняя, и между терпЪніемъ толицЪмъ и запустЪнiемъ процвЪте цвЪтъ благовоненъ, не толко Россійскому народу (аще восхощутъ и возмогутъ видЪти и исповЪдати и Богу благодарити и ревновати), но и всему соборному и вселенскому благочестію - свЪтлосіающаго Сампсона и многокроткаго, во братiи малЪйшаго, но паче всЪхъ достойнЪйшаго Давида. Радуюся о семъ зЪло, и паки реку: радуюся! Но и превелебности вашей глаголю: радуйся о ГосподЪ и веселися, яко тебЪ единому подобаетъ радоватися, яко единъ зо всЪхъ страдати сподобился еси! Аще ли же апостоли біеми идоша радующеся отъ лица собору, яко за имя Христово сподобишася безчестіе пріати, что азъ возглаголю до вашей радости аще не Христовы словеса: «блажени, егда поносятъ вамъ и ижденутъ вы, и рекутъ всякъ золъ глаголъ на вы лжуще, мене ради, радуйтеся и веселитеся, яко мзда ваша многа на небесЪхъ» [Матф., гл.5, ст. 11-12 – прим.публикатора]. И понеже многа поношеніа, безчестiа, уничиженіа, еще же и узы темницъ, и палицами біеніа, и зноемъ изнуреніа, и юродъ быти по ХристЪ (да будеши, поПавлу, мудръ), и ина многа страданіа вашей превелебности прочтохъ, - что ино реку, точію со Давидомъ, по множеству болЪзній твоихъ утЪшеніа да возвеселятъ душу твою, и да будетъ мечъ обоюдоостръ на враги, и да не убоишися и не ужаснешися, но всяко изречеши; и не точію имя Христово (яко же мы въ мірЪ, паче же азъ першій), но истинно и смерть по Немъ и по вЪры православной, аще воля будетъ Господня, пріяти удостоишися. Во страшный же день пришествіа Христова съ преподобными восхвалишися въ славЪ и на ложи своемъ возрадуешися, възношеніа Божіа во гортани имЪя и мечъ обоюдоострый во руку твоею, да сотвориши отмщеніе въ языцЪхъ невЪрныхъ, и обличеніе въ людехъ отступныхъ и развращенныхъ, и свяжеши царей ихъ путы, яко же нынЪ связанъ еси, и славныя ихъ ручными оковы желЪзными, и сотвориши въ нихъ судъ написанъ: слава си есть всЪмъ преподобнымъ Его [Псал., 149. Здесь изложены 4-9 стихи: «Яко благоволит Господь в людех своих, и вознесет кроткия во спасение. Восхвалятся преподобнии во славе, и возрадуются на ложах своих. Возношения Божия в гортани их, и мечи обоюду остры в руках их. Сотворити отмщение во языцех, обличения в людех. Связати цари их путы, и славныя их ручными оковы железными. Сотворити в них суд написан – слава сия будет всем преподобным его». – прим. публикаторов] и любящимъ Его, и гонящимъ Его и умирающимъ Его ради, и не временная, тлЪнная, мимотекущая, но вЪчная, небесная, нетлЪнная постизающимъ. Сіе твоей превелебности, глаголю, сіа ти ся уготовляютъ. «Мнози - рече предузникъ твой - въ позирище текутъ, единъ же пріемлетъ почесть» [Первое послание к Коринф., гл.9, ст.24: “не весте ли, яко текущии в позорищи вси убо текут, един же приемлет почесть” – прим.публикаторов]. Мнози и въ Россіи мнятся тещи, но сидяще и стояще и боящеся текутъ; иніи же и спяще, иніи же и воспять возвращающеся, иніи же и ко противнымъ отбЪгающе; иніи же и паче противныхъ отбЪгше ратуютъ и препинаютъ шествіе къ небеси, и многихъ въ слЪдъ себе отриваютъ, и отъ церкве оттерзаютъ, и неотторженныхъ схизматизуютъ, еже есть: отторженныхъ наричутъ, себе же, схизматизанныхъ, сирЪчъ отторженныхъ, стоящихся мнятъ быти, и проповЪдуютъ быти тако, не точію вЪруютъ. Обаче превелебность ваша, всЪхъ сихъ уметы одбигающе, течеши единъ, единъ убо, по Павлу, и почесть пріемлеши и пріймеши. «Добрый рабе, благій и вЪрный! въ малЪ былъ еси вЪренъ, надъ многими тя поставлю, внійди въ радость Господа своего», ибо единъ добрЪ дЪлаеши таланта тебЪ въвЪренные. Да поспЪшитъ ти Господь, да вразумитъ тя, да поможетъ ти, да исполнитъ вся прошеніа твоя, и во имя Господа Бога нашего и православіа церковнаго возвеличимся! Стой, мужайся и да крЪпится сердце твое, и уповай на Господа и на Пречистую Его Матерь! Той похвала твоя, Той вЪнецъ твой, Той и Матерь Его да дастъ ти животъ вЪчный! Мы же, яко лЪнивы и боязливы, именемъ точію, не дЪломъ христіане, паче же азъ, всЪхъ меншій, прошу о молитву святую. ИмЪхъ же нЪчто ко утЪшенію вашему препослати, но не поспЪши ми ся въ се время, аще же Богъ изволитъ и приключится время и сему возможно быти. НынЪ же да не стужаю болшимъ писанемъ превелебности вашей. Кончаю, и Христу васъ, себе же молитвамъ святымъ, о нихъ же несумнителне вЪрую, яко не имате запомнити, вторицею и третицею себе вручаю. Зъ келіи, 1 іюня, року 1645. Превелебности вашей всЪхъ благъ небесныхъ и земныхъ желатель присный, Михаилъ многогрЪшный». Титулъ того листу таковый: «Преподобному о ХристЪ ІисусЪ іеромонаху, господину отцу Афанасію Филиповичу, игумену Берестейскому, обители св. преподобнаго Симеона Столпника, отцу и молитвеннику моему присному, со метаніемъ до земли въ руцЪ честные и преподобные да вручится честне».

                        __

 

Въ приготованю на судъ напродъ, зъ воли Бозской, пересторога кролю пану, а то для того, же мовятъ нЪкоторіи «не чинитъ кривды никому», зъ псалма 33:

 

«Уклонися отъ зла и сотвори благо, взыщи миръ и пожени и, очи Господни на праведныя и уши Его въ молитву ихъ, лицо Господне на творящая злая, же потребити отъ земля память ихъ. Возваша праведніи, и Господь услыша ихъ, и отъ всЪхъ печали ихъ избави ихъ. Близъ Господь сокрушенныхъ сердцемъ и смиренныя духомъ спасетъ. Многи скорби праведнымъ и отъ всЪхъ ихъ избавитъ и Господь. Хранитъ Господь вся кости ихъ, и едина отъ нихъ не сокрушится. Смерть грЪшникомъ люта и ненавидящiи праведнаго прегрЪшатъ. Избавитъ Господь душа рабъ своихъ, и не прегрЪшатъ вси уповающіе нань [ст.15-23 – прим.публикаторов].

 

Сумма зъ псалму:

 

Похвалная то речъ зла кому не чинити,

Лечъ при той еще треба добре творити.

 

Потомъ о волности Божей тыи вЪрши:

 

Перестерегаетъ Богъ голубкомъ Ноя

И осломъ Валаама, а человЪкомъ своя

Люди упоминаетъ, бы волю святую

Его ховали, а не якую иную.

 

                        __

Діаріуш